10 “Sena ke seo Sankeribe morena oa Assyria a se boletseng,+ ‘Le tšepile’ng ha le ntse le lutse le khutsitse ’me le thibeletsoe Jerusalema?+ 11 Na Ezekiase+ ha a le hoka-hoke+ e le hore a ka nehelana ka lōna hore le bolaoe ke tlala le lenyora, ha a re: “Jehova Molimo oa rōna o tla re lopolla seatleng sa morena oa Assyria”?+ 12 Na hase Ezekiase ea tlositseng libaka tsa hae tse phahameng+ le lialetare+ tsa hae a ntan’o re ho Bajuda le ho ba Jerusalema: “Le lokela ho inama+ ka pel’a aletare+ e le ’ngoe ’me le lokela ho etsa mosi oa sehlabelo holim ’a eona”?+ 13 Na ha le tsebe seo ’na le baholo-holo ba ka re se entseng ho lichaba tsohle tsa linaha?+ Na melimo+ ea lichaba tsa linaha ka tsela leha e le efe e ile ea khona ho lopolla linaha tsa eona letsohong la ka? 14 Ke mang har’a melimo eohle ea lichaba tsee tseo baholo-holo ba ka ba ileng ba li nehela timetso ea ileng a khona ho lopolla batho ba hae letsohong la ka, hoo Molimo oa lōna a ka khonang ho le lopolla letsohong la ka?+ 15 Joale le se ke la lumella Ezekiase hore a le thetse+ kapa a le hoka-hoke+ tjena ’me le se ke la beha tumelo ho eena, etsoe ha ho na molimo oa sechaba leha e le sefe kapa ’muso ea ileng a khona ho lopolla batho ba hae letsohong la ka le matsohong a baholo-holo ba ka. Joale, Molimo oa lōna o tla sitoa ho le lopolla hakaakang letsohong la ka!’”+